POZIV JAVNOSTI
ZA DOSTAVU PRIJEDLOGA I MIŠLJENJA
O NACRTU PRAVILNIKA O JEDNOSTAVNOJ NABAVI


RAZLOZI DONOŠENJA AKTA
	Na temelju članka 15. stavak 2. Zakona o javnoj nabavi (Narodne novine broj 120/16, 114/22 i 48/26; u daljnjem tekstu: Zakon o javnoj nabavi) Dječji vrtić Đakovo je kao javni naručitelj i obveznik primjene Zakona o javnoj nabavi obvezan općim aktom utvrditi pravila, uvjete i postupke jednostavne nabave te ga objaviti na internetskoj stranici kao i sve njegove kasnije promjene. Izmjenama i dopunama Zakona o javnoj nabavi u 2026. godini propisane su nove odredbe vezane za postupke jednostavne nabave: povećani su pragovi za primjenu Zakona o javnoj nabavi zbog usklađivanja s pragovima drugih članica EU (zakon se ne primjenjuje na nabavu roba i usluga te provedbu projektnih natječaja procijenjene vrijednosti (bez PDV-a) manje od 50.000,00 eura te radova procijenjene vrijednosti manje od 100.000,00 eura, iznimno na jednostavnu nabavu primjenjuje se posebna zakonska odredba koja regulira jednostavnu nabavu); pravila za provedbu postupaka jednostavne nabave; pragovi iznad kojih postoji obveza provedbe postupka jednostavne nabave putem modula jednostavne nabave u EOJN RH, a u kojem postoji obveza javne objave putem istog modula, sve kako bi se postigla veća transparentnost te pridonijelo antikoruptivnom učinku; obveza poštivanja načela nabave i uređenja sukoba interesa; za nabavu procijenjene vrijednosti iznad 15.000,00 eura određena je obveza osiguranja pravne zaštite gospodarskim subjektima te obveza naručiteljima uskladiti opći akt kojim se uređuju pravila, uvjeti i postupci jednostavne nabave.

CILJEVI PROVOĐENJA SAVJETOVANJA
Obveznici primjene Zakona o javnoj nabavi su u obvezi izraditi opće akte za postupke jednostavne nabave čija je vrijednost pragova utvrđena na temelju članka 12. stavak 1.  Zakona o javnoj nabavi. Cilj provođenja savjetovanja sa javnošću je upoznavanje javnosti s nacrtom Pravilnika o jednostavnoj nabavi, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da se nacrt Pravilnika o jednostavnoj nabavi odnosi na pitanja od interesa za građane.

ROK ZA PODNOŠENJE PRIJEDLOGA I MIŠLJENJA
15. srpnja 2026. godine – 13. kolovoza 2026. godine

ADRESA I NAČIN PODNOŠENJA PRIJEDLOGA I MIŠLJENJA
Pisani prijedlozi i mišljenja dostavljaju se na adresu elektronske pošte:
ravnateljica@djecjivrticdjakovo.hr  ili putem pošte na adresu: 
 Dječji vrtić Đakovo, Luke Botića 7/A, 31400 Đakovo.

Sukladno članku 11. stavku 4. Zakona o pravu na pristup informacijama (Narodne novine broj 25/13, 85/15 i 69/22) po završetku savjetovanja, sva pristigla mišljenja i prijedlozi bit će razmotreni te prihvaćeni ili neprihvaćeni uz obrazloženja i objavljeni u Izvješću o savjetovanju s javnošću. 

KLASA: 011-06/26-01/01
URBROJ: 2121-35-01-26-1
Đakovo, 15. srpnja 2026. godine
